Donostia Zinemaldia :: Quai d'Orsay
Hemen zaude: Lehen orrialdea › 61. Edizioa 2013 › Sailak eta filmak › Sail Ofiziala › Quai d'Orsay
Alexandre Taillard de Vorms gizon altua da, itxura bikainekoa eta estilo handikoa, emakumeak erakartzen dituena. Bai eta Frantziako Kanpo Gaietako ministroa ere. Zilar-koloreko ilea eta gorputz beltzaran eta atletikoa edonon ikus daitezke, dela New Yorkeko Nazio Batuen oholtzan, dela Oubangan, dela munduko beste edozer agertoki handitan. Horietan boteretsuei zuzentzen zaie, eta bakea ekartzeko eta tiroa aise botatzen dituztenak lasaitzeko eskatzen die; bien bitartean, Bakearen Nobel Sarirako hautagaitza indartzen du. Alexandre Taillard de Vorms aintzat hartzeko indar bat da; bere gerra propioan borrokatzen du balio diplomatikoen hirutasun santuaren laguntzarekin: legitimitatea, buru-argitasuna eta eraginkortasuna. Berdin-berdin tratatzen ditu neokontserbadore estatubatuarrak, errusiar ustelak eta diru-gosea duten txinatarrak. Baliteke Frantziak emandako horrenbesteko eskuzabaltasuna merezi ez izana; baina, bere artea galdu egingo litzateke bere herrialdera mugatuko balitz. Arthur Vlaminck gaztea, Administrazioko Eskola Nazional elitistako graduatua, ministroaren «hizkuntzako» saila zuzentzeko kontratatu dute. Hots, ministroaren hitzaldiak idatzi behar ditu. Baina nagusiaren eta bere inguruaren sentsibilitatea ulertu beharko du, bai eta bere tokia bilatu ere Quay d’Orsay ministroaren etxeko korridoreetan zelatan dauden idazkari pertsonalaren eta aholkulari berezien artean. Quay d’Orsayn ohikoak dira estresa, anbizioa eta azpijokoa. Berak mundua alda dezakeela pentsatzen duen arren, teknokratek dena mehatxatuko dute.
Bertrand Tavernier Frantziako zinemaren maisu handietako bat da, eta urte luzetako harremana du Donostia Zinemaldiarekin. 1999an, adibidez, atzera begirakoa eskaini zion jaialdi honek, eta urte horretan bertan epaimahaiko kide izan zen. Zuzendariaren Capitaine Conan filmak epaimahaiaren aipamen berezia izan zuen 1996an; Ça commence aujourd’hui lanak publikoaren saria irabazi zuen 1999an, eta Holy Lola filmak sari bera jaso zuen 2005ean. Nazioartean izan du beste arrakastarik; esaterako, L'Horloger de Saint-Paul (1974), Round Midnight (1986), La vie et rien d'autre (1989), La fille de d'Artagnan (1994), L'appât (1995), eta La princesse de Montpensier (2010).
2, rue Lamennais 75008 Paris
Olivier Dô Hùu, Fanny Weinzaeplfen
Pathé International Sales
Bertrand Tavernier - 'QUAI D'ORSAY'
Frederic Bourboulon, Bertrand Tavernier - 'QUAI D'ORSAY'
Frederic Bourboulon - 'QUAI D'ORSAY'
Julie Gayet. 'QUAI D´ORSAY'
Bertrand Tavernier, Julie Gayet - 'QUAI D'ORSAY'
ANTONIN BAUDRY, CHRISTOPHE BLAIN, BERTRAND TAVERNIER, QUAI D‘ORSAY (Francia)